Neuvoston asetus (ETY) N:o 225/85, annettu 29 päivänä tammikuuta 1985, tietyistä Grönlantiin sovellettaviin kalastusta koskeviin erityisjärjestelyihin liittyvistä toimenpiteistä



Virallinen lehti nro L 029 , 01/02/1985 s. 0018 - 0018

Suomenk. erityispainos Alue 4 Nide 2 s. 0028

Espanjank. erityispainos: Luku 04 Nide 3 s. 0113

Ruotsink. erityispainos Alue 4 Nide 2 s. 0028

Portugalink. erityispainos: Luku 04 Nide 3 s. 0113



NEUVOSTON ASETUS (ETY) N:o 225/85, annettu 29 päivänä tammikuuta 1985, tietyistä Grönlantiin sovellettaviin kalastusta koskeviin erityisjärjestelyihin liittyvistä toimenpiteistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan sekä Grönlantiin sovellettavia erityisjärjestelyjä koskevan pöytäkirjan 1 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että sopimuksella Euroopan yhteisöjen perustamissopimusten muuttamisesta Grönlannin osalta Grönlanti otetaan osaksi sopimuksen neljännessä osassa määrättyä merentakaisten maiden ja alueiden assosiointijärjestelmää; Grönlantiin sovellettavia erityisjärjestelyjä koskevan pöytäkirjan 1 artiklassa luodaan yhteys Grönlannin kalastustuotteiden tuontikohtelun ja niiden mahdollisuuksien välillä, jotka yhteisöllä on päästä Grönlannin kalastusalueille Euroopan talousyhteisön sekä Tanskan hallituksen ja Grönlannin maakuntahallituksen välisen kalastusta koskevan sopimuksen perusteella, joka hyväksyttiin asetuksella (ETY) N:o 223/85(), molempien sopimuspuolten sitoumusten mukauttamisesta ja kalastussopimuksen soveltamisen keskeyttämisestä määrätään kyseisessä sopimuksessa ja sen 2 artiklan 1 kohdassa tarkoitetuissa pöytäkirjoissa, ja olisi säädettävä asianmukaisista menettelyistä kaikkien kyseisten määräysten täytäntöönpanemiseksi, ON ANTANUT TÄMÄN ASETUKSEN: 1 artikla Seuraavista toimenpiteistä päätetään noudattaen 2 artiklassa säädettyä menettelyä: a) kalastussopimuksen 2 artiklan 1 kohdassa tarkoitettujen pöytäkirjojen perusteella yhteisölle lankeavien velvoitteiden mukauttamisesta; b) kalastussopimuksen 10 artiklassa määrätystä kyseisen sopimuksen soveltamisen keskeyttämisestä; c) tällaisessa keskeyttämistapauksessa Grönlannista peräisin olevien kalastustuotteiden tuontikohtelua koskevista asianmukaisista toimenpiteistä. 2 artikla 1. Artiklan 1 mukaisesti komissio päättää joko jonkin jäsenvaltion pyynnöstä tai omasta aloitteestaan tarvittavista toimenpiteistä, jotka annetaan tiedoksi jäsenvaltioille ja joita sovelletaan välittömästi. Jäsenvaltio voi saattaa komission toteuttaman toimenpiteen neuvoston käsiteltäväksi. Neuvosto voi määräenemmistöllä muuttaa tai kumota kyseisen toimenpiteen. 2. Toimenpiteet kumotaan noudattaen 1 kohdassa säädettyä menettelyä välittömästi sen jälkeen, kun tasapaino on palautettu kalastussopimuksessa määrätyissä neuvotteluissa. 3 artikla Tämä asetus tulee voimaan päivänä, jolloin sopimus Euroopan yhteisöjen perustamissopimusten muuttamisesta Grönlannin osalta tulee voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä tammikuuta 1985. Neuvoston puolesta Puheenjohtaja G. ANDREOTTI () EYVL N:o C 172, 2.7.1984, s. 83 () EYVL N:o L 29, 1.2.1985, s. 8